Oʻzbekiston Respublikasi Hukumatining ayrim qarorlariga mamlakatimizda jismoniy tarbiya va sportni qoʻllab-quvvatlash tizimini yanada takomillashtirishga qaratilgan oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2022-07-05)

Mamlakatimizda jismoniy tarbiya va sportni qoʻllab-quvvatlash tizimini samarali tashkil etish, zamonaviy sport infratuzilmasini yaratish, shuningdek, jismoniy tarbiya va sportni ommalashtirish, aholi, ayniqsa, yoshlar oʻrtasida sogʻlom turmush tarzini targʻib qilish uchun zarur shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Oʻzbekiston Respublikasi Jismoniy tarbiya va sport vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov hamda Oʻzbekiston Respublikasi jismoniy tarbiya va sport vaziri D.X. Nabiyev zimmasiga yuklansin. 1. Vazirlar Mahkamasining 2005-yil 21-dekabrdagi 275-son qarori (Oʻzbekiston Respublikasi QHT, 2005-y., 51-son, 379-modda) bilan tasdiqlangan Xalq taʼlimi muassasalari rahbar xodimlari mehnatiga haq toʻlash boʻyicha bazaviy tarif stavkalari miqdorlarining 2.1-bandi “Lavozimlar nomi” ustunidagi “maktab direktorining maʼnaviy-maʼrifiy ishlar boʻyicha oʻrinbosari,” soʻzlaridan keyin “maktab direktorining sport ishlari boʻyicha oʻrinbosari” soʻzlari qoʻshilsin. 2. Vazirlar Mahkamasining “Sport maktablari faoliyatini hamda sport maktablari trenerlari va mutaxassislari mehnatini moddiy ragʻbatlantirish tizimini yanada takomillashtirish toʻgʻrisida” 2010-yil 23-sentabrdagi 211-son qarorida (Oʻzbekiston Respublikasi QT, 2010-y., 9-son, 50-modda): a) 1-ilovaning 64-bandiga quyidagi mazmundagi ikkinchi va uchinchi xatboshilar qoʻshilsin: “Shuningdek, trener-oʻqituvchilar tarkibi sportning olimpiya va paralimpiya turlari boʻyicha Olimpiya va Paralimpiya oʻyinlari, Osiyo oʻyinlari, jahon va Osiyo chempionatlari musobaqalarining trenerlik faoliyati bilan shugʻullanish uchun tegishli ruxsatnomaga ega boʻlgan gʻolib va sovrindor sportchilaridan butlanishi mumkin. Trenerlik faoliyati bilan shugʻullanish uchun tegishli ruxsatnomaga ega boʻlgan umumtaʼlim maktablarining jismoniy tarbiya fani oʻqituvchilari sport maktablariga oʻrindoshlik asosida ommaviy sport turlari boʻyicha trener-instruktor lavozimiga ishga qabul qilinishi mumkin”; ikkinchi va uchinchi xatboshilar tegishli ravishda toʻrtinchi va beshinchi xatboshilar deb hisoblansin; b) 2-ilovada: 7-bandning ikkinchi xatboshidagi “olimpiya zaxiralari ixtisoslashtirilgan bolalar va oʻsmirlar sport maktablarida,” soʻzlaridan keyin “sport turlari boʻyicha ixtisoslashtirilgan davlat maktab-internatlarida,” soʻzlari qoʻshilsin; 23-bandda: birinchi xatboshidagi “oʻquv ishlari boʻyicha oʻrinbosarlari,” soʻzlaridan keyin “sport ishlari boʻyicha oʻrinbosarlari,” soʻzlari qoʻshilsin; jadvaldagi “direktorlarning oʻquv ishlari boʻyicha oʻrinbosarlariga, instruktor-metodistlarga” soʻzlari “direktorlarning oʻquv ishlari boʻyicha va sport ishlari boʻyicha oʻrinbosarlariga, instruktor-metodistlarga” soʻzlari bilan almashtirilsin. 3. Vazirlar Mahkamasining 2012-yil 14-iyundagi 173-son qarori (Oʻzbekiston Respublikasi QT, 2012-y., 6-son, 44-modda) bilan tasdiqlangan Sport va ommaviy jismoniy tarbiya tadbirlarining kalendar rejasini shakllantirish tartibi toʻgʻrisida nizomda: a) 23-bandning ikkinchi xatboshiga quyidagi mazmundagi jumla qoʻshilsin: “Sport va ommaviy jismoniy tarbiya tadbirlarining respublika kalendar rejasini shakllantirish va sport turlari boʻyicha moliyaviy mablagʻlarni taqsimlash komissiyasi ushbu Nizomga 3-ilovaga muvofiq tarkibda shakllantiriladi”; b) quyidagi mazmundagi 3-ilova qoʻshilsin: Abduxakimov A.A. — Oʻzbekiston Respublikasi Bosh vazirining oʻrinbosari, komissiya raisi Nabiyev D.X. — jismoniy tarbiya va sport vaziri, komissiya raisi oʻrinbosari Axmatdjanov U.M. — Oʻzbekiston Milliy olimpiya qoʻmitasi raisi lavozim boʻyicha — moliya vaziri oʻrinbosari Matchanov J.M. — Oʻzbekiston Milliy olimpiya qoʻmitasi bosh kotibi Mahmudov Sh.Sh. — Oʻzbekiston ogʻir atletika federatsiyasi raisining birinchi oʻrinbosari Mamadaliyev Sh.F. — Oʻzbekiston sport kurashlari assotsiatsiyasi bosh kotibi Mustayev R.B. — Oʻzbekiston gimnastika federatsiyasi raisining birinchi oʻrinbosari Mamadaliyev U.O. — Jismoniy tarbiya va sport vazirligi Milliy terma jamoalarini saralash (seleksiya), shakllantirish va tayyorlash boshqarmasi boshligʻi v.v.b. Djurayev I.T. — Sport oʻyinlari boʻyicha Respublika oliy sport mahorati maktabi direktori Mamatnazarov B.I. — Jismoniy tarbiya va sport vazirligi Oliy sport yutuqlari boshqarmasi boshligʻi oʻrinbosari, komissiya kotibi 5. Vazirlar Mahkamasining “Sport turlari boʻyicha ixtisoslashtirilgan davlat maktab-internatlari faoliyatini takomillashtirish toʻgʻrisida” 2018-yil 2-iyundagi 410-son qarori 4-bandining “b” kichik bandi toʻrtinchi xatboshi quyidagi tahrirda bayon etilsin: “maktab-internatlar direktorlari, direktorlarning oʻrinbosarlari, oʻquvchilarni chaqiriqqa tayyorlash rahbari, trener-oʻqituvchilar, umumtaʼlim fanlari oʻqituvchilari, tarbiyachilar mehnatiga haq toʻlash hamda maktab-internatlar direktorlarining oʻquv ishlari boʻyicha oʻrinbosarlari, maʼnaviy-maʼrifiy ishlar boʻyicha oʻrinbosarlari, oʻquvchilarni chaqiriqqa tayyorlash rahbari, umumtaʼlim fanlari oʻqituvchilari, tarbiyachilar mehnatini ragʻbatlantirish Vazirlar Mahkamasining “Xalq taʼlimi xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 275-son qaroriga, maktab-internatlar direktorlari, direktorlarning sport ishlari boʻyicha oʻrinbosarlari, trener-oʻqituvchilar, tibbiyot xodimlari mehnatini ragʻbatlantirish Vazirlar Mahkamasining “Sport maktablari faoliyatini hamda sport maktablari trenerlari va mutaxassislari mehnatini moddiy ragʻbatlantirish tizimini yanada takomillashtirish toʻgʻrisida” 2010-yil 23-sentabrdagi 211-son qaroriga, tibbiyot xodimlari mehnatiga haq toʻlash Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga muvofiq amalga oshiriladi”. 1. Vazirlar Mahkamasining “Oʻzbekiston bolalar sportini rivojlantirish jamgʻarmasining mintaqaviy filiallari tuzilmasini takomillashtirish toʻgʻrisida” 2003-yil 1-avgustdagi 335-son qarori (Oʻzbekiston Respublikasi QHT, 2003-y., 15-16-son, 123-modda). 2. Vazirlar Mahkamasining “Bolalar sportini rivojlantirish sohasida boshqaruvni yanada takomillashtirish chora-tadbirlari toʻgʻrisida” 2009-yil 19-martdagi 76-son qarori (Oʻzbekiston Respublikasi QHT, 2009-y., 13-son, 141-modda).